Дарэчы, на той час я мог выбраць любую іншую галіну, бо, напрыклад, быў пераможцам гарадской алімпіяды па хіміі, заняў другое месца на алімпіядзе па астраноміі і г.д., а “моўны” выбар быў абгрунтаваны перш за ўсё тым, што маці і брат Вадзім прывучылі мяне да чытання. Чытаў шмат, асабліва па-нямецку, у тым ліку, напрыклад, і “Майстра і Маргарыту” Булгакава, бо здабыць рускамоўны варыянт гэтай кнігі ў той час было немагчыма.